Diari Oficial de la Generalitat Valenciana


Sumari del DOGV 6293, del 21-06-2010 (2010/7031)

RESOLUCIÓ de 2 de juny de 2009, de la Direcció General per al Canvi Climàtic, per la qual es canvia la titularitat de l'autorització ambiental integrada concedida a Industrias Avícolas Guillen, SL, per a una explotació avícola de gallines ponedores al terme municipal de Benaguasil (València), a favor de Grupo Avícola la Cresta, SL
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6293

Data del DOGV
:   21-06-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/7031


Data del document
:   02-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 2 de juny de 2009, de la Direcció General per al Canvi Climàtic, per la qual es canvia la titularitat de l'autorització ambiental integrada concedida a Industrias Avícolas Guillen, SL, per a una explotació avícola de gallines ponedores al terme municipal de Benaguasil (València), a favor de Grupo Avícola la Cresta, SL [2010/7031]  
Vista la sol·licitud de canvi de titularitat de l'autorització ambiental integrada amb número 296-08/AAI/CV, concedida a Industrias Avícolas Guillen, SL, per a una explotació avícola de gallines ponedores, ubicada a la parcel·la 81 del polígon 17 de Benaguasil (València), presentada per Benjamín Guillén Gómez, en nom i representació de l'empresa Grupo Avícola la Cresta, SL, amb CIF O01296700, s'emet la resolució següent:  
Antecedents de fet  
Primer. Per Resolució de data 26 de juny de 2008 de la Direcció General per al Canvi Climàtic, es va concedir l'autorització ambiental integrada amb número de referència 296-08/AAI/CV a l'empresa Industrias Avícolas Guillen, SL, per a una explotació avícola de gallines ponedores al terme municipal de Benaguasil (València).  
Segon. Amb data 22 de maig de 2009 va tenir entrada en el Registre General de la Conselleria de Medi Ambient, Aigua, Urbanisme i Habitatge un escrit de sol·licitud de canvi de titularitat de Benjamín Guillén Gómez, en representació de l'empresa Grupo Avícola la Cresta, SL.  
Als fets anteriors són aplicables els següents  
Fonaments de dret  
Primer. D'acord amb l'article 5 de la Llei 16/2002, d'1 de juliol, de prevenció i control integrats de la contaminació, els titulars de les instal·lacions on s'exercisca alguna de les activitats industrials incloses en l'àmbit d'aplicació d'aquesta llei han de comunicar a l'òrgan competent per a atorgar l'autorització ambiental integrada la transmissió de la titularitat.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc  
Primer  
Admetre el canvi de titularitat de l'autorització ambiental integrada núm. 296-08/AAI/CV, a favor de l'entitat Grupo Avícola la Cresta, SL, amb CIF P42621327, la qual queda subrogada en tots els drets, obligacions i condicions previstes en l'autorització referenciada.  
Segona  
Notificar aquesta resolució a l'empresa Grupo Avícola la Cresta, SL, situada a la parcel·la 81 del polígon 17 de Benaguasil (València).  
València, 2 de juny de 2009.- El director general per al Canvi Climàtic: Jorge Lamparero Lázaro.